Hero Remaja

HeroDewi Remaja (dahulu Hero Remaja) merupakan pencarian bakat dan personaliti Hero & Dewi oleh majalah Nu Ideaktiv, Majalah Remaja adalah platform untuk mengukuhkan kehadiran dan kredibiliti seseorang sebagai influencer, penghibur dan ikon besar bercita-cita remaja lelaki dan perempuan berumur 18-25 tahun dari semua lapisan masyarakat. Dalam peluang mengubah hidup yang akan datang ini yang dipenuhi dengan adrenalin tinggi, cabaran sengit, roller coaster emosi - yang mempunyai keyakinan diri, komunikasi, model terbaik untuk mewakili setiap jenama.

Penjenamaan sebagai Hero Remaja (1990-2023) 
Hero Remaja merupakan pertandingan ikon pemuda Malaysia yang dianjurkan oleh Majalah Remaja terbitan kumpulan Karangkraf. Pertandingan ini selalunya di selang seli dengan pertandingan Dewi Remaja. Para peserta dinilai berdasarkan rupa serta kebijaksanaan masing-masing dari segenap aspek. Merujuk kepada pertandingan terkini, peserta dikehendaki berlakon dan menunjukkan sifat berani dalam untuk berjaya.

Antara nama-nama selebriti yang pernah dilahirkan melalui pertandingan ini antaranya Azhar Sulaiman, Sidi Oraza, Badrul Muhayat, Esma Daniel, Norman Hakim, Eizlan Yusof, Zed Zaidi, Kamal Adli,  Fizo Omar, Fattah Amin, Syafiq Kyle dan Saharul Ridzwan.

Penjenamaan sebagai HeroDewi Remaja (2023-kini) 
Pada 26 Ogos 2023, Hero Remaja bersama-sama dengan Dewi Remaja rasmi digabungkan dan dinamakan semula sebagai HeroDewi Remaja sebagai sebahagian daripada projek penjenamaan semula oleh majalah Remaja serta menjadi platform kepada golongan remaja untuk mengukuhkan kedudukan sebagai bakat baru terutamanya dalam industri seni dan menjadi contoh yang memberikan inspirasi positif kepada masyarakat secara amnya. HeroDewi Remaja telah rasmi bersiaran bermula 11 November 2023 dan disiarkan pada hari Sabtu jam 9.00 malam dengan Episod Akhir pada 30 Disember 2023 di Astro Ria.

Juara
 Hero Remaja 1990/1991 : Esma Daniel
 Hero Remaja 1993/1994 : Suhaidi
 Hero Remaja 1996/1997 : Wan Shahlim
 Hero Remaja 1998/1999 : Kusyairi Ahmad
 Hero Remaja 2000/2001 : Zed Zaidi
 Hero Remaja 2004/2005 : Zawen Anwar
 Hero Remaja 2007/2008 : Kamal Adli
 Hero Remaja 2011/2012 : Fattah Amin
 Hero Remaja 2017/2018 : Alif Muhaimin
 Hero Remaja 2019/2020 : Nadhir Nasar
 Hero Remaja 2021/2022 : Mierul Aiman

Senarai peserta

Lelaki Maskulin 
Karangkraf turut menganjurkan pertandingan yang hampir serupa untuk lelaki yg lebih sasa & maskulin dipanggil Pencarian Ikon Lelaki Maskulin sempena populariti majalah Maskulin yang meningkat naik ketika itu. Pertandingan ini di selang seli kan dengan Hero Remaja.

 Mohd Syafiq Isam - pemenang 2008/09
 Amrani Amir - tempat kedua 2008/09
 Mohd Yusoff Sohaimi - tempat ketiga 2008/09
 Mohd Haidar Jamal - pemenang 2010/11
 Mohd Fairus Khalib - tempat kedua dan pemenang khas Lelaki Macho Maskulin 2010/11

Rujukan

Pautan luar 
 Laman web rasmi

Peragawan Malaysia